bluuebunny/crossref_metadata_2025 huggingface dataset:
Εφαρµογή βιοχηµικών και ανοσοχηµικών τεχνικών για τη µελέτη πρωτεϊνών που εµπλέκονται σε κυτταρικούς µηχανισµούς σηµατοδότησης (υποδοχέας ρυανοδίνης τύπου 2, καλµοδουλίνη)
Authors: Βασιλακοπούλου Βυρωνία
Published: September 2021

Η καλµοδουλίνη (CaM) αποτελεί σηµαντικό ρυθµιστή (αναστολέα) του καρδιακού υποδοχέα ρυανοδίνης τύπου-2 (RyR2) που δρα ως δίαυλος απελευθέρωσης Ca2+ από το ΣΔ, διαδραµατίζοντας κύριο ρόλο στον µηχανισµό της σύζευξης διέγερσης-συστολής. Παρόλο που ο µηχανισµός αλληλεπίδρασης CaM/RyR2 δεν είναι πλήρως γνωστός, είναι κοινώς αποδεκτό ότι η κύρια περιοχή πρόσδεσης της CaM στον RyR2 αντιστοιχεί στην αµινοξική αλληλουχία 3583-3603, ενώ σειρά δεδοµένων υποδεικνύει τη συµµετοχή και άλλων περιοχών του RyR2 στην πρόσδεση της CaM. Από την άλλη πλευρά, µεταλλαγµένες µορφές της CaM, µε πιθανόν πληµµελή ικανότητα ρύθµισης του RyR2, εντοπίστηκαν πρόσφατα σε ασθενείς µε καρδιακή δυσλειτουργία. Σκοπός της παρούσας διατριβής ήταν αφενός η µελέτη του µηχανισµού αλληλεπίδρασης της αγρίου τύπου CaM(CaMWT) µε τον RyR2 και αφετέρου η µελέτη της αλληλεπίδρασης µεταλλαγµένων µορφών της CaM µε τον RyR2. Για τη µελέτη της αλληλεπίδρασης CaMWT/RyR2 έγινε σύνθεση οκτώ πεπτιδικών τµηµάτων του RyR2 καθώς και παραγώγων τους. Τα πεπτίδια αξιοποιήθηκαν κυρίως στη µελέτη πιθανής αλληλεπίδρασης µε την CaMWT, µε πειράµατα συγκατακρήµνισης, τύπου ELISA και θερµιδοµετρίας ισόθερµης τιτλοδότησης. Ορισµένα RyR2-πεπτίδια αξιοποιήθηκαν επίσης ως αντιγόνα για την ανάπτυξη πολυκλωνικών αντισωµάτων, ενώ αναπτύχθηκαν και αντι-πεπτιδικά αντισώµατα ικανά να αναγνωρίζουν την CaMWT, που χρησιµοποιήθηκαν στα πειράµατα τύπου ELISA. Σύµφωνα µε τα αποτελέσµατα, τo C-τελικό άκρο του RyR2 είναι πιθανόν να περιέχει µία επιπλέον περιοχή πρόσδεσης της CaMWT (4255-4277). Για τη µελέτη της αλληλεπίδρασης µεταλλαγµένων µορφών της CaM µε τον RyR2 έγινε παραγωγή έξι µεταλλαγµένων µορφών της CaM καθώς και παρασκευή βαρέων κυστιδίων-φορέων ΣΔ από καρδιές χοίρων (ως πηγήςRyR2). Στη συνέχεια, µελετήθηκε, σε σχέση µε την CaMWT, τόσο η επίδραση των µεταλλαγµένων µορφών της CaM στη λειτουργικότητα του RyR2, µε πειράµατα πρόσδεσης [3Η] ρυανοδίνης στον RyR2, όσο και η ικανότητα πρόσδεσής τους στον RyR2, µε πειράµατα συγκατακρήµνισης. Όπως προέκυψε, συγκεκριµένες µεταλλάξεις της CaM(N54I, F90L, D96V, D130G) επηρεάζουν την ικανότητα πρόσδεσης στον RyR2 και, ταυτόχρονα, τη λειτουργικότητα του υποδοχέα. Περαιτέρω αξιοποίηση των µοριακών εργαλείων και των τεχνικών, που αναπτύχθηκαν στην παρούσα διατριβή, θα βοηθήσει στην καλύτερη κατανόηση των µηχανισµών που διέπουν την καρδιακή λειτουργία.
Σχεδιασμός και ανάπτυξη συνθετικής πορείας για τη σύνθεση νέων αναλόγων του φαρμακευτικού σκευάσματος της Ιματινίβης (Imatinib) ως αναστολέων πρωτεϊνικών κινασών για τη θεραπεία νεοπλασιών
Authors: Γιαννούση Αιμιλία
Published: September 2021

Η εκλεκτική αναστολή των πρωτεϊνικών κινασών, που ως γνωστόν επηρεάζουν κυτταρικές διεργασίες με την ενζυματική μεταφορά της τελικής φωσφορικής ομάδας του ΑΤΡ στο υδροξύλιο της πλευρικής αλυσίδας της σερίνης, της θρεονίνης ή της τυροσίνης μιας πρωτεΐνης, έχει καθιερωθεί ως μία από τις πλέον υποσχόμενες θεραπευτικές στρατηγικές για την αντιμετώπιση ασθενειών, όπως ο καρκίνος, καθώς τυχόν μεταλλάξεις των μορίων των πρωτεϊνικών κινασών οδηγούν ενίοτε στην αυτόνομη, μη ελεγχόμενη, συμπεριφορά των καρκινικών κυττάρων, διαταράσσοντας τους μηχανισμούς που ρυθμίζουν τη διαίρεση, την επιβίωση και την απόπτωση των κυττάρων. Πολλές μορφές καρκίνου οφείλονται σε τέτοιου είδους μεταλλάξεις.Το φαρμακευτικό σκεύασμα Imatinib της φαρμακευτικής εταιρίας “Novartis”, ένα παράγωγο της φαινυλαμινοπυριμιδίνης, είναι ο πρώτος εκλεκτικός αναστολέας πρωτεϊνικής κινάσης, που χορηγείται επιτυχώς για τη θεραπευτική αντιμετώπιση της Χρόνιας Μυελογενούς Λευχαιμίας (CML). Στην παρούσα διδακτορική διατριβή περιγράφεται ο σχεδιασμός, η σύνθεση και ο χαρακτηρισμός νέων παραγώγων της φαινυλο-αμινοπυριμιδίνης, αναλόγων του φαρμακευτικού σκευάσματος Imatinib, με δομικές μεταβολές που αφορούν : α) την απομάκρυνση του Ν-μεθυλοπιπεραζινικού δακτυλίου, β) την αναστροφή του αμιδικού δεσμού (NHCO→CONH), καθώς και την αντικατάσταση του δακτυλίου D από υποκατεστημένους βενζολικούς δακτυλίους, γ) τον αμιδικό δεσμό μεταξύ των δακτυλίων C και D που αντικαταστάθηκε από ένα δεσμό τύπου ουρίας (NHCO→NHCONH), δ) την εισαγωγή στο βενζολικό δακτύλιο που φέρει μια ελεύθερη αμινομάδα και διάοροι υποκαταστάτες, όπως Cl, -CF3, -F, Br.Επιπλέον, στο πλαίσιο της παρούσας διδακτορικής κατέστη εφικτή η ανάπτυξη μιας αποδοτικότερης και απλούστερης μεθόδου σύνθεσης αναλόγων του φαρμακευτικού σκευάσματος Glivec, σε σχέση με τη μέθοδο σύνθεσης όπως αυτή περιγράφεται στην κατοχύρωση της Φαρμακοβιομηχανίας Novartis, με τη βελτιστοποίηση των συνθηκών και των αποδόσεων διαφόρων σταδίων. Όλες οι νέες ενώσεις έχουν χαρακτηρισθεί πλήρως (IR, 1H-NMR, 13C-NMR, φάσματα μαζών υψηλής ευκρίνειας/ESI-HRMS).Οι νέες ενώσεις προσφέρουν ένα δομικό μοτίβο για περαιτέρω ανάπτυξη αναστολέων έναντι της σπουδαίας οικογένειας υποδοχέων των πρωτεϊνικών κινασών PDGF, καθώς και εναλλακτική οδό και για το σχεδιασμό φαρμάκων με εκλεκτική βιολογική δράση έναντι άλλων πρωτεϊνικών κινασών.
Φυσιολογική και ευρείας κλίμακας μοριακή ανάλυση του επιφανειακού εγκαύματος των καρπών μηλιάς (Malus domestica Borkh)
Authors: Καραγιάννης Ευάγγελος
Published: September 2021

Η μετασυλλεκτική φυσιολογική διαταραχή του επιφανειακού εγκαύματος επηρεάζει καταλυτικά την ποιότητα των μήλων, γεγονός που φέρει σημαντικές οικονομικές απώλειες εξαιτίας της ακαταλληλότητας των καρπών για εμπορική χρήση. Τα συμπτώματα της εν λόγω διαταραχής δεν εμφανίζονται στο δέντρο και ξεκινάνε την εμφάνισή τους κατά τη διάρκεια και κυρίως μετά την απομάκρυνση των καρπών απο την ψυχρή συντήρηση. Το επιφανειακό έγκαυμα είναι ένα σύνθετο φαινόμενο που επηρεάζεται από περιβαλλοντικούς και από γενετικούς παράγοντες καθώς επίσης από το στάδιο της συλλεκτικής ωριμότητας των καρπών αλλά και τις μετασυλλεκτικές μεταχειρίσεις. Με βάση τα παραπάνω, στην παρούσα εργασία, διερευνήθηκε η μετασυλλεκτική επίδραση του όζοντος (Ο3), του 1-μεθυλοκυκλοπροπενίου (1-MCP) και της διφαινυλαμίνης (DPA) για την πληρέστερη κατανόηση του επιφανειακού εγκαύματος, χρησιμοποιώντας μοριακές προσεγγίσεις υψηλής απόδοσης (πρωτεομική, μεταβολομική, τρανσκριπτομική), σε καρπούς της ποικιλίας “‘Granny Smith’”, η οποία χαρακτηρίζεται ως ιδιαίτερα ευαίσθητη στο επιφανειακό έγκαυμα. Σύμφωνα με τα αποτελέσματα, οι καρποί που μεταχειρίστηκαν με 1-MCP ή/και DPA δεν εκδήλωσαν συμπτώματα επιφανειακού εγκαύματος κατά την μετασυλλεκτική ωρίμανσή τους, σε αντιδιαστολή με τους καρπούς που συντηρήθηκαν σε συνθήκες Ο3, αλλά δεν εκτέθηκαν στο 1-MCP. Η διαφορετική αυτή αντίδραση των καρπών ως προς την εκδήλωση συμπτωμάτων αποτυπώθηκε και με αντίστοιχη μεταβολή σε γονίδια, πρωτεΐνες και μεταγραφικούς παράγοντες που εμπλέκονται σε κύριες βιοσυνθετικές οδούς, όπως για παράδειγμα στην βιοσύνθεση του διφωσφορικού γερανυλο-γερανυλίου διαμέσου της βιοσύνθεσης του μεβαλονικού οξέος. Σύμφωνα με συγκριτική πρωτεομική ανάλυση των ιστών του φλοιού ανιχνεύθηκαν 106 πρωτεϊνικές κηλίδες οι οποίες διέφεραν στις μεταχειρίσεις του 1-MCP, του Ο3 και της συνδυασμένης χρήσης τους (μεταχείριση 1-MCP+O3) αντίστοιχα, σε σύγκριση με τον μάρτυρα. Μετά από την ταυτοποίηση των πεπτιδίων με υγρή χρωματογραφία-φασματομετρία μάζας (nanoLC/MS/MS ανάλυση), οι πρωτεΐνες του φλοιού ταξινομήθηκαν σε λειτουργικές κατηγορίες σύμφωνα με το βιολογικό τους ρόλο και ακολούθησε συγκριτική γονιδιωματική ανάλυση των “πρωτεϊνών στόχων” του 1-MCP και του Ο3. Επιπρόσθετα, πραγματοποιήθηκε τρανσκριπτομική ανάλυση με την χρήση μικροσυστοιχιών (microarrays), η οποία οδήγησε στην ταυτοποίηση 6.892 γονιδίων τα οποία διαφοροποιήθηκαν μεταξύ των μεταχειρίσεων και του μάρτυρα. Τα εν λόγω γονίδια ταξινομήθηκαν σε 33 λειτουργικές κατηγορίες ανάλογα με τον βιολογικό τους ρόλο (φωτοσύνθεση, μεταβολισμός αζώτου, κυτταρικό τοίχωμα κ.λπ.). Συνολικά, τα αποτελέσματα της εργασίας συμβάλλουν στη λεπτομερή χαρτογράφηση των μοριακών μηχανισμών που εμπλέκονται στον έλεγχο του επιφανειακού εγκαύματος των μήλων.
Μελέτη υποθαλαμικής αμηνόρροιας
Authors: Κουτουλάκης Ιωάννης
Published: September 2021

Η υποθαλαμική αμηνόρροια είναι η διακοπή της εμμηνορρυσίας για χρονικό διάστημα μεγαλύτερο των τριών μηνών και χαρακτηρίζεται από χαμηλά επίπεδα των γοναδοτροφινών και των οιστρογόνων λόγω της διαταραχής στην κατά ώσεις έκκριση της GnRH. Η υποθαλαμική αμηνόρροια αποτελεί την συχνότερη αιτία πρωτοπαθούς και δευτεροπαθούς αμηνόρροιας και ευθύνεται για το 30% των γυναικών με αμηνόρροια στην αναπαραγωγική ηλικία. Τα συχνότερα αίτια της υποθαλαμικής αμηνόρροιας είναι η διαταραχή πρόσληψης τροφής (νευρογενής ανορεξία), η έντονη σωματική άσκηση και το στρες. Κύριο χαρακτηριστικό της λειτουργικής υποθαλαμικής αμηνόρροιας αποτελεί η αθλητική τριάδα που περιλαμβάνει τις διαταραχές πρόσληψης ενέργειας, την διαταραχή της εμμήνου ρύσεως και τη διαταραχή του οστικού μεταβολισμού. Η καρδιαγγειακή νόσος όπως η Στεφανιαία νόσος, το Αγγειακό Εγκεφαλικό Επεισόδιο και η περιφερική αγγειακή νόσος αποτελεί την κύρια αιτία θανάτου μεταξύ των γυναικών. Η συσχέτιση της υποοιστρογοναιμίας με τον αυξημένο κίνδυνο για καρδιαγγειακή νόσο έχει διαπιστωθεί σε μελέτες που αφορούν την Πρώιμη Ωοθηκική Ανεπάρκεια χωρίς να έχει διερευνηθεί σε περιπτώσεις υποθαλαμικής αμηνόρροιας. Η διαταραχή της αγγειακής ενδοθηλιακής λειτουργίας αποτελεί πρώιμο δείκτη αρτηριοσκλήρυνσης και συνεπώς αυξημένου κινδύνου για καρδιαγγειακή νόσο. Στην παρούσα διπλωματική εργασία πραγματοποιήθηκε μία προδρομική μελέτη των ασθενών με υποθαλαμική αμηνόρροια που προσήλθαν στα ιατρεία της Γυναικολογικής Ενδοκρινολογίας του Πανεπιστημιακού Νοσοκομείου Ιωαννίνων με κύριο σκοπό την εκτίμηση της λειτουργίας του ενδοθηλίου μέσω του προσδιορισμού της από την ροή εξαρτώμενης (%) αύξησης της διαμέτρου της βραχιόνιας αρτηρίας (Flow Mediated Dilation) και σύγκριση της με την αντίστοιχη των γυναικών της ομάδας ελέγχου. Δευτορογενής σκοπός αυτής της μελέτης ήταν ο προσδιορισμός των λιπιδίων και των ορμονών (γοναδοτροφινών, ινσουλίνης και στεροειδών του φύλου) στις γυναίκες με υποθαλαμική αμηνόρροια και των αντίστοιχων της ομάδας ελέγχου. Επίσης στη μελέτη αυτή παρατηρήθηκε η αποτελεσματικότητας (μέσω της ανάκτησης της εμμήνου ρύσεως και βελτίωσης του ορμονικού προφίλ) της θεραπείας στην οποία συμπεριλαμβάνεται η θεραπεία ορμονικής υποκατάστασης μαζί με αύξηση σωματικού βάρους είτε μείωση σωματικής άσκησης είτε ψυχοθεραπεία στις ασθενείς με υποθαλαμική αμηνόρροια.
Άμεση και έμμεση διάχυση του συστηματικού κινδύνου στο ελληνικό τραπεζικό σύστημα
Authors: Ιατρίδης Δημήτριος
Published: September 2021

ΠερίληψηΗ παρούσα διατριβή αναλύει τις οικονομικές κρίσεις από την πρώτη ύφεση που γνώρισε η παγκόσμια οικονομία τη δεκαετία του ’30 (Μεγάλη Ύφεση) έως την πιο πρόσφατη οικονομική κρίση που ξεκίνησε από τις Ηνωμένες Πολιτείες με την κατάρρευση της Lehman Brothers και επεκτάθηκε στην Ευρώπη ως κρίση χρέους. Το Ελληνικό τραπεζικό σύστημα με κυριότερους εκπροσώπους τις τέσσερις συστημικές τράπεζες βρέθηκε στο μάτι του κυκλώνα. Καταγράφηκαν και αναλύθηκαν τα οικονομικά και πολιτικά συμβάντα της πρόσφατης Ελληνικής Οικονομικής Κρίσης και αναλύθηκε η διάχυση του συστηματικού κινδύνου στο Ελληνικό τραπεζικό σύστημα διαμέσου των πολιτικοοικονομικών παρεμβάσεων των Ελληνικών αρχών. Η παρούσα διατριβή κατέληξε στα εξής συμπεράσματα που συνοψίζονται σε δύο κατηγορίες: Στον αντίκτυπο των ενεργειών της Τρόικας (Θεσμών) και των ενεργειών των ελληνικών αρχών. Οι ενέργειες της Τρόικας (Θεσμών) είχαν σημαντικό αντίκτυπο στον συστηματικό κίνδυνο των ιδρυμάτων που δραστηριοποιούνται στον τραπεζικό και στον χρηματοπιστωτικό τομέα της Ελληνικής αγοράς χρήματος. Επίσης, οι ανακοινώσεις της τρόικας (Θεσμών) έδωσαν σημαντικές σωρευτικές μη φυσιολογικές αποδόσεις για τις επιχειρήσεις στον τομέα της πραγματικής οικονομίας, δηλαδή οι πολιτικές δράσεις των εταίρων της τρόικας (Θεσμών) δεν εμπόδισαν τη χρηματοπιστωτική κρίση να μετατραπεί σε πραγματική κρίση. Ενώ αντίθετα η αντίδραση των Ελληνικών κυβερνητικών αρχών στις πολιτικές ενέργειες της τρόικας είχε σημαντική επίδραση μόνο στον συστηματικό κίνδυνο των επιχειρήσεων του τραπεζικού τομέα.
Ο Ιμπρεσιονισμός του αισθητισμού:
Authors: Πιερή Αγγέλα
Published: September 2021

Στην παρούσα διατριβή επιχειρήθηκε μια διακαλλιτεχνική προσέγγιση της πεζογραφίας του νεοελληνικού Αισθητισμού με την ζωγραφική του Ιμπρεσιονισμού, όπως ο τελευταίος αναπτύχθηκε στην Ελλάδα, με την εντύπωση να αποτελεί τον άξονα εστίασης των εξειδικευμένων αυτών διακαλλιτεχνικών αναφορών. Κατά την ανάλυσή και ερμηνεία των έργων, το ερευνητικό ενδιαφέρον επικεντρώθηκε στις λογοτεχνικές και καλλιτεχνικές εκείνες διεργασίες της αναπαράστασης της εντύπωσης, με μεθοδολογικούς άξονες αναφοράς στη διακαλλιτεχνική αυτή συγκριτολογική εξέταση, την εννοιολογικού τύπου προσέγγιση, τη συνθεώρηση αντιστοιχούντων καλλιτεχνικών μεγεθών στη βάση των ίδιων των παραμέτρων σύνθεσής τους, και την ιστορικότητα/ειδολογικότητα των μεγεθών αυτών. Αφετηρία στην προσέγγισή αυτή ήταν η εντύπωση ως εννοιολογική, αισθητική και καλλιτεχνική κατηγορία με δεσπόζοντα ρόλο στον Αισθητισμό και θεωρημένη μέσα από την αναλογία της με τον Ιμπρεσιονισμό. Η λειτουργία της εντύπωσης εξετάστηκε συγκριτολογικά στο πλαίσιο όσων ζητημάτων καλλιτεχνικής μορφοποίησης έθετε ο Αισθητισμός και ο Ιμπρεσιονισμός και ορίστηκε σύμφωνα με το ακόλουθο σχήμα: η εντύπωση αφορμάται από τη φευγαλέα στιγμή ενός ισχυρού οπτικού βιώματος προερχόμενου από τη Φύση, το οποίο κινητοποιεί για τον παραλήπτη μια ροή επαλλήλων αισθήσεων με εξαιρετικά δραστικό συγκινησιακό φορτίο· απώτερο σημείο αναφοράς στην κλίμακα έντασης αυτού του φορτίου, είναι ο Έρωτας και η Ηδονή. Στη βάση αυτού του σχήματος για τον ορισμό της εντύπωσης, η παρούσα διατριβή στράφηκε στην ανάλυση και ερμηνεία των διεργασιών για την καλλιτεχνική απόδοση της εντύπωσης όπως αποτυπώνονται στη θεματική, αφηγηματική και ρυθμική οργάνωση των κειμένων, λαμβάνοντας βέβαια υπόψη τους αναλογικούς συσχετισμούς των τελευταίων με την ζωγραφική. Οι αναλογικοί αυτοί συσχετισμοί τροφοδοτήθηκαν από τη συνθεώρηση των ίδιων των όρων σύνθεσης των αναλογούντων μεγεθών πεζογραφίας (Αισθητισμός) και ζωγραφικής (Ιμπρεσιονισμός) όπως και από το ιδιαίτερο σε κάθε περίπτωση ειδολογικό πρόσημό τους (ειδολογικότητά/ιστορικότητα).
Επιδημιολογική μελέτη μελανώματος σε ασθενείς άνω των 60 ετών στον Ελληνικό πληθυσμό
Authors: Μπενοπούλου Όλγα
Published: September 2021

Εισαγωγή – Σκοπός μελέτηςΤα τελευταία χρόνια η επίπτωση του μελανώματος αυξάνει και αυτό αφορά κυρίως στις μεγαλύτερες ηλικίες. Η παρούσα προοπτική μελέτη καταγραφής αρχείου ασθενών, έχει ως σκοπό να περιγράψει επιδημιολογικά, κλινικά, παθολογοανατομικά χαρακτηριστικά, καθώς και τη χειρουργική θεραπεία ασθενών με μελάνωμα στην Ελλάδα και να αναδείξει τα ιδιαίτερα χαρακτηριστικά, που διακρίνουν το μελάνωμα στους ασθενείς ηλικίας 60 ετών και άνω, σε σύγκριση με τους νεότερους.ΜέθοδοιΣυγκεντρώθηκαν προοπτικά δεδομένα 934 ασθενών με νεοδιαγνωσθέν μελάνωμα, που υποβλήθηκαν σε χειρουργική εξαίρεση μελανώματος κατά τα έτη 1987-2014 στην Κλινική Πλαστικής Χειρουργικής – Μικροχειρουργικής και κέντρο εγκαυμάτων και αναφοράς μελανώματος του Γενικού Νοσοκομείου Αθηνών «Γεννηματάς». Όλες αυτές οι αναλύσεις πραγματοποιήθηκαν με το στατιστικό πρόγραμμα SPSS 22.0.ΑποτελέσματαΣυνολικά συμπεριελήφθησαν 491 γυναίκες και 443 άνδρες. Για τη μελέτη των χαρακτηριστικών ανάλογα με την ηλικία, διακρίθηκαν τέσσερις ηλικιακές ομάδες : 237 (25.4%) ασθενείς ήταν 15-39 ετών, 360 (38.5%) ήταν 40-59 ετών, 181 (19.4%) ήταν 60-69 ετών και 156 (16.7%) ήταν 70-93 ετών. Τα αποτελέσματα που προέκυψαν είναι τα εξής: αυξανομένης της ηλικίας διάγνωσης υπήρχε σαφής αύξηση της συχνότητας εντόπισης στην κεφαλή-τράχηλο και μείωση αυτής στον κορμό. Το επιφανειακά επεκτεινόμενο μελάνωμα ήταν συχνότερο στις νεότερες ηλικίες, ενώ το οζώδες ήταν συχνότερο στις ηλικίες ≥70 ετών. Οι ιστολογικοί τύποι του μελανώματος των άκρων και του μελανώματος επί κακοήθους φακίδας εμφάνισαν σαφή αύξηση με την ηλικία. Τα παχιά μελανώματα, τα εξελκωμένα και εκείνα με ιστολογική υποστροφή ήταν συχνότερα στους ασθενείς άνω των 60 ετών. Επίσης οι ασθενείς άνω των 60 ετών είχαν συχνότερα μελανώματα με μιτωτικό δείκτη > 6/mm2 και με νευροτροπισμό. Σύμφωνα με την πολυπαραγοντική ανάλυση, οι παράγοντες που συσχετίζονταν ανεξάρτητα με την ηλικία ≥ 60 ετών, ήταν η εντόπιση της πρωτοπαθούς εστίας στην κεφαλή και τράχηλο, το μελάνωμα επί κακοήθους φακίδας, η παρουσία εξέλκωσης και υποστροφής, ο μιτωτικός δείκτης >6/mm2, ο ατρακτοειδής και ο μπαλονοειδής κυτταρικός τύπος, ενώ αρνητικά συσχετίσθηκε η εντόπιση στον κορμό. Σχετικά με τη χειρουργική θεραπεία, η πολυπαραγοντική ανάλυση έδειξε ότι η ηλικία άνω των 70 ετών συσχετίστηκε ανεξάρτητα από άλλους παράγοντες με μικρότερη πιθανότητα υποβολής σε βιοψία λεμφαδένα φρουρού και σε περιοχικό λεμφαδενικό καθαρισμό, ενώ δεν συσχετίστηκε με διαφορετική συχνότητα διηθημένων λεμφαδένων.ΣυμπεράσματαΗ μελέτη επιβεβαιώνει ότι οι ηλικιωμένοι ασθενείς εμφανίζουν συχνότερα μελανώματα με δυσμενή χαρακτηριστικά. Περιγράφει προοπτικά δεδομένα από μεγάλη σειρά ασθενών, που διαγνώσθηκαν στην Ελλάδα και στην πλειοψηφία τους προέρχονται από τη Νότια Ευρώπη, όπου γενικά τα δεδομένα είναι λίγα. Θεωρούμε ότι θα βοηθήσει στην εντατικοποίηση της συμμετοχής των ηλικιωμένων σε προγράμματα πρώιμης διάγνωσης, καθώς και στη βελτίωση της θεραπευτικής προσέγγισης του ηλικιωμένου ασθενούς με μελάνωμα.
Ψωριασική αρθρίτιδα
Authors: Μίγκος Μιχαήλ
Published: September 2021

Σκοπός της παρούσας μελέτης ήταν να μελετηθούν οι ασθενείς με Ψωριασική αρθρίτιδα (ΨΑ), οι οποίοι πληρούν τα κριτήρια CASPAR και για αυτούς με αξονική προσβολή επιπλέον τα κριτήρια ASAS. Η παρούσα μελέτη αποσκοπεί στη καταγραφή των κλινικών χαρακτηριστικών των ασθενών με ΨΑ στη Βορειοδυτική Ελλάδα. Επίσης η παρούσα εργασία σκοπεύει στη διερεύνηση της επίδρασης που μπορεί να έχουν επιδημιολογικές παράμετροι στην ενεργότητα της νόσου. Επιπλέον βασική στόχευση της παρούσας μελέτης ήταν η διερεύνηση της θεραπευτικής απόκρισης των ασθενών που λαμβάνουν συνθετικά ή/και βιολογικά ΤτΝΦ. Τέλος η μελέτη αποσκοπεί στη διερεύνηση της δυνητικής επίδρασης που μπορεί να έχει η ενεργότητα της ΨΑ στο λιπιδαιμικό προφίλ των ασθενών. Για τους παραπάνω σκοπούς διενεργήθηκε αναδρομική μελέτη διάρκειας 5 ετών. Από την παρούσα μελέτη διαπιστώθηκε ότι: 1. Η ΨΑ εμφανίζεται κυρίως κατά την 4η με 5η δεκαετία ζωής, κυρίαρχος φαινότυπος κατά την έναρξη της νόσου είναι η ασύμμετρη oλιγοαρθρίτιδα. Η προσβολή μόνο του αξονικού σκελετού συναντάται στο 7% με τη συχνότητα να αυξάνεται στο 20% όταν υπάρχει συνδυασμός και περιφερικής αρθρίτιδας. 2. Η ενθεσίτιδα και η δακτυλίτιδα είναι εκδηλώσεις που συναντάμε στο 10% και 22%. 3. Οι εξωαρθρικές εκδηλώσεις της ΨΑ είναι σπάνιες και συναντώνται με συχνότητα μικρότερη του 3%. Αναφορικά με την επίδραση των επιδημιολογικών παραμέτρων στη θεραπευτική απόκριση των ασθενών διενεργήθηκε μελέτη στην οποία συμμετείχαν 254 ασθενείς. Βασικός σκοπός της μελέτης ήταν να διερευνηθεί η επίδραση του ΔΜΣ, του φύλου και του καπνίσματος στη θεραπευτική απόκριση των ασθενών. Διαπιστώθηκε ότι οι γυναίκες ασθενείς εμφάνισαν υψηλότερη ενεργότητα τους πρώτους έξι μήνες με τη διαφορά αυτή να εξαλείφεται στη πορεία της νόσου. Επίσης βρέθηκε σημαντική συσχέτιση μεταξύ της ενεργότητας της νόσου και της διάρκειας νόσου. Ειδικότερα όσο μεγαλύτερη ήταν διάρκεια της ΨΑ τόσο μεγαλύτερη ήταν η ενεργότητα της νόσου και κατά συνέπεια πτωχότερη η θεραπευτική απόκριση. Το κάπνισμα και ο ΔΜΣ δεν φάνηκε να έχει επίδραση στην ενεργότητα της ΨΑ. Για την εκτίμηση του θεραπευτικού αποτελέσματος στους ασθενείς με ΨΑ που λαμβάνουν συνθετικά η/και βιολογικά ΤτΝΦ διενεργήθηκε μελέτη παρατήρησης διάρκειας πέντε ετών. Από τη συγκεκριμένη μελέτη διαπιστώθηκε ότι η θεραπεία με βιολογικά ΤτΝΦ έχει γρηγορότερη δράση σε σχέση με τη θεραπεία με συνθετικά ΤτΝΦ ή τον συνδυασμό αυτών. Ειδικότερα διαπιστώθηκε στατιστικά σημαντική διαφορά σε όλους τους δείκτες ενεργότητας στους τρείς μήνες από την έναρξη της θεραπείας με τη διαφορά αυτή να χάνεται στη πορεία της νόσου. Τέλος διερευνήθηκε η επίδραση που δυνητικά μπορεί να έχει η ενεργότητα της ΨΑ στο λιπιδαιμικό προφίλ των ασθενών. Διενεργήθηκε αναδρομική μελέτη στην οποία συμμετείχαν 254 ασθενείς. Η μελέτη κατέδειξε ότι η μείωση της ενεργότητας της νόσου σχετίστηκε με βελτίωση του λιπιδαιμικού προφίλ. Ειδικότερα υπήρξε σημαντική αύξηση της HDL στον ένα χρόνο μετά την έναρξη της θεραπείας για όλους τους δείκτες ενεργότητας και τη CRP.
Ανατομική μελέτη των ασταθών μυών του θωρακικού τοιχώματος στη χειρουργική του μαστού και της μασχάλης
Authors: Δουβετζέμης Στέργιος
Published: September 2021

Η παρούσα μελέτη στοχεύει να καταγράψει τη συχνότητα των επικουρικών μυών του προσθιοπλάγιου θωρακικού τοιχώματος και της μασχάλης που μπορεί να συναντήσει ο χειρουργός κατά τη διάρκεια της επέμβασης στον μαστό και τη μασχάλη. Επιπλέον, επισημαίνεται η πιθανή ασυμμετρία των επικουρικών μυών (καταγραφή της εμφάνισής τους ανάλογα με την πλευρά παρατήρησης) και ο φυλετικός διμορφισμός και τονίζεται η κλινική τους σημασία. Οι προσθιοπλάγιοι θωρακικοί επικουρικοί μύες που μελετώνται είναι το μασχαλιαίο τόξο του Langer, ο στερνίτης μυς, ο χονδροκορακοειδής, ο χονδροεπιτροχίλιος, ο χονδροπεριτονιακός, ο ελάχιστος θωρακικός, ο τέταρτος θωρακικός μυς και ο διάμεσος θωρακικός.Έγινε ανασκόπηση των ανατομικών, χειρουργικών και απεικονιστικών μελετών της διεθνούς βιβλιογραφίας και ταυτόχρονα πραγματοποιήθηκε αναδρομική μελέτη σε 48 ταριχευμένα πτώματα Ελλήνων δωρητών σώματος. Η ανασκόπηση της διεθνούς βιβλιογραφίας αποκάλυψε ότι υπάρχουν επικουρικοί μύες του προσθιοπλάγιου θωρακικού τοιχώματος και της μασχάλης με υψηλή συχνότητα και συνεπώς μπορεί να έχουν κλινική σημασία. Για τους συνηθέστερους από αυτούς τους μυς, οι οποίοι είναι το ΜΤ και ο Σ, η συχνότητα ανεύρεσης είναι 10.30% και 7.67%, αντίστοιχα. Στην παρούσα ανατομική μελέτη εντοπίσθηκαν επικουρικοί μύες στο προσθιοπλάγιο θωρακικό τοίχωμα σε 2 πτώματα, ένας αμφοτερόπλευρος Σ (συχνότητα 2.08%) που εκτεινόταν τόσο στην πρόσθια όσο και στην οπίσθια επιφάνεια του στέρνου και ένας ετρόπλευρος (αριστερός) ΠΚ (συχνότητα 2.08%).Παρά το γεγονός ότι οι επικουρικοί μύες του προσθιοπλάγιου θωρακικού τοιχώματος θεωρούνται σπάνιες ανατομικές οντότητες, είναι εμφανές ότι η συχνότητα εμφάνισης τουλάχιστον μερικών εξ αυτών είναι αρκετά υψηλή, γεγονός που υποχρεώνει τον κλινικό ιατρό να είναι εξοικειωμένος με την ύπαρξή τους.
Δυναμικό μοντέλο αναλυτικής αποδόμησης ενεργειακών δεικτών
Authors: Σάλτα Μυρσίνη
Published: September 2021

Στην παρούσα διατριβή, αναπτύσσεται ένα Δυναμικό Μοντέλο Αναλυτικής Αποδόμησης για την παρακολούθηση και ερμηνεία της μεταβολής ενεργειακών δεικτών λόγω της εισροής καινοτόμων τεχνολογιών στην τελική ενεργειακή χρήση και στην προμήθεια ενέργειας στη βιομηχανία. Το Μοντέλο βασίζεται σε δύο (2) άξονες. Ο πρώτος άξονας αφορά στην ανάπτυξη ενός «από τη βάση προς την κορυφή» μεθοδολογικού πλαισίου, Σύνθεσης και Αναλυτικής Αποδόμησης Ενεργειακών Δεικτών. Με τη χρήση της μεθόδου του «λόγου της πραγματικής Ειδικής Ενεργειακής Κατανάλωσης προς την Ειδική Ενεργειακή Κατανάλωση αναφοράς» συνθέτεται ο δείκτης «Φυσικής Ενεργειακής Απόδοσης». Επιπρόσθετα με τη χρήση της μεθόδου του «Λογαριθμικού Μέσου του Δείκτη Divisia» αναλύεται η διαμόρφωση της βιομηχανικής ενεργειακής χρήσης. Ο δεύτερος άξονας αφορά στην ανάπτυξη ενός μεθοδολογικού πλαισίου για την εκτίμηση της εξοικονομούμενης πρωτογενούς ενέργειας λόγω της διείσδυσης της Συμπαραγωγής Ηλεκτρισμού και Θερμότητας στη βιομηχανία. Αναπτύσσονται οι δείκτες «Εξοικονόμησης Πρωτογενούς Ενέργειας» και «Συνολικής Εξοικονόμησης Πρωτογενούς Ενέργειας» λόγω διείσδυσης της συμπαραγωγής σ’ ένα βιομηχανικό υπο-τομέα σύμφωνα με τα σενάρια «Αντιστοίχησης Ηλεκτρισμού» και «Αντιστοίχησης Θερμότητας». Οι παραπάνω δείκτες αναλύονται πλήρως και αναδεικνύονται οι παράμετροι που υπόκεινται των μεταβολών τους. Το Μοντέλο εφαρμόζεται σε επιλεγμένους βιομηχανικούς υπο-τομείς στην Ελλάδα. Η εφαρμογή του πρώτου άξονα πραγματοποιείται για την χρονική περίοδο 1985-2002 στους υπο-τομείς τροφίμων, ποτών & καπνού, σιδήρου & χάλυβα, μη σιδηρούχων μετάλλων, μη μεταλλικών ορυκτών και χαρτοποιίας. Ο δεύτερος άξονας εφαρμόζεται για την χρονική περίοδο 1990-2007 στον υπο-τομέα τροφίμων, ποτών & καπνού. Από τη εφαρμογή του Μοντέλου προέκυψε ότι ο ευρύτερος τομέας της «βαρειάς» βιομηχανίας στην Ελλάδα προσαρμόζεται στις τεχνολογικές εξελίξεις που αφορούν στην βελτίωση της ενεργειακής απόδοσης των τελικών ενεργειακών χρήσεων. Αντίθετα, η αντίστοιχη απόδοση των υπο-τομέων της «ελαφριάς» βιομηχανίας έχει επιδεινωθεί. Η ενεργειακή χρήση στους εξεταζόμενους υπο-τομείς διαμορφώνεται από τις μεταβολές της παραγωγικότητας και της απόδοσης των χρησιμοποιούμενων τεχνολογιών. Αναφορικά με την προμήθεια ενέργειας, η εξοικονομούμενη πρωτογενής ενέργεια λόγω συμπαραγωγής, εξαρτάται από τις θερμοδυναμικές αποδόσεις των χρησιμοποιούμενων τεχνολογιών, τη σχέση του λόγου «παραγόμενου ηλεκτρισμού προς παραγόμενη θερμότητα» των τεχνολογιών συμπαραγωγής με τον λόγο «καταναλισκόμενου ηλεκτρισμού προς καταναλισκόμενη θερμότητα» του εκάστοτε υπο-τομέα, και του τρόπου διάθεσης της πλεονάζουσας ενέργειας από συμπαραγωγή. Επιπρόσθετα, η χρήση διαφορετικών τεχνολογιών, εναλλακτικοί τρόποι διαχείρισης της πλεονάζουσας ενέργειας, η ισχύουσα νομοθεσία και ο μέσος ρυθμός μεταβολής των ενεργειακών αναγκών ενός βιομηχανικού υπο-τομέα μπορούν να ενσωματωθούν στο Μοντέλο, καθιστώντας το ένα ολοκληρωμένο και χρηστικό εργαλείο ενεργειακού σχεδιασμού.
Computational modeling of long bones during the fracture healing process
Authors: Ποτσίκα Βασιλική
Published: September 2021

Η παρούσα διδακτορική διατριβή ασχολείται με την αριθμητική μοντελοποίηση των κατεαγότων καιοστεοπορωτικών μακρών οστών με βάση εικόνες ακουστικής μικροσκοπίας σάρωσης και τηδυνατότητα του υπερήχου να χρησιμοποιηθεί για τη διάγνωση και την παρακολούθηση τωνπαθολογιών των οστών. Ο βασικός στόχος είναι η διερεύνηση των πολύπλοκων φαινομένωνκυματικής σκέδασης που προκαλούνται από τη σύνθετη φύση του οστικού ιστού και του πώρου. Σεαυτή την κατεύθυνση, εφαρμόζονται θεωρητικές και αριθμητικές μεθοδολογίες για τον εντοπισμόμεταβολών στο πλάτος σκέδασης, την διάδοση των κυματοδηγούμενων ρυθμών και την ταχύτητα τουπρώτου αφιχθέντος σήματος σε διαδοχικά στάδια επούλωσης, καθώς και σε αριθμητικά μοντέλα τουφλοιώδους οστού με διαφορετικά ποσοστά πορώδους. Η αριθμητική προσομοίωση της διάδοσηςυπερήχου σε υγιή, κατεαγότα και οστεοπορωτικά οστά πραγματοποιήθηκε αρχικά με την ευρέωςχρησιμοποιούμενη τεχνική αξονικής μετάδοσης, ενώ η μέθοδος οπισθοσκέδασης αξιολογήθηκε επίσηςως σχετικά νέα μέθοδος. Έμφαση δίνεται στη διερεύνηση της πορώδους φύσης του πώρου και τουφλοιώδους οστού, η οποία ενσωματώθηκε στα αριθμητικά μοντέλα με τη χρήση των δεδομένωνακουστικής μικροσκοπίας σάρωσης, και σε μεταβολές που συμβαίνουν λόγω των παθολογιών τωνοστών.
Contribution to force field modeling and energy minimization of nanostructures
Authors: Χατζηελευθερίου Σταύρος
Published: September 2021

H χωρική κλίμακα των νανοδομών είναι της τάξης των 0.1-100 nm και η προσπάθεια είναι αυτή της ερμηνείας και πρόβλεψης της συμπεριφοράς των υλικών αναλύοντας φαινόμενα μικροσκοπικής κλίμακας αλλά και του σχεδιασμού νανοκατασκευών για διάφορες χρήσεις π.χ. νανοκατασκευές DNA. Τα φαινόμενα που διέπουν αυτή την χωρική κλίμακα είναι συνθετότερα αυτών που διέπουν τις συνήθεις κατασκευές. Οι θεωρίες του συνεχούς μέσου συνήθως δεν μπορούν να δώσουν ικανοποιητικά αποτελέσματα σε αυτή την κλίμακα. Τα φαινόμενα θερμοδυναμικής παίζουν σημαντικό ρόλο και συνήθεις επιστημονικές προσεγγίσεις είναι αυτή της στατιστικής μηχανικής κάνοντας χρήση υπολογιστικών μοντέλων τύπου Monte-Carlo ή μοριακής δυναμικής. Συχνά, σημαντική επιρροή παρουσιάζουν κβαντικά φαινόμενα επομένως απαιτείται και η κβαντομηχανική θεώρηση, η οποία όμως είναι δυσχερής για μεγαλύτερα συστήματα καθώς η επίλυση των κβαντομηχανικών εξισώσεων είναι από δύσκολη ως αδύνατη και υπολογιστικά πολύ επίπονη. Ο συνηθέστερος και πιο αποδοτικός τρόπος είναι η μοντελοποίηση με πεδίο δυνάμεων το οποίο εκφράζει τα πειραματικά ευρήματα ή τις κβαντομηχανικές επιλύσεις σχετικά με την ενεργειακή σύζευξη ομάδων ατόμων μικρότερου αριθμού, υποσυνόλων δηλαδή του υπό εξέταση μοριακού συστήματος. Η Διδακτορική Διατριβή του κου Σταύρου Χατζηελευθερίου διακρίνεται στα εξής στάδια: 1. Συμβολή στην ανάπτυξη μεθόδων ανάλυσης και μοντελοποίησης με πεδίο δυνάμεωννανοδομών εμπνευσμένη από την ανάλυση η οποία ακολουθείται για τις κατασκευές δηλαδή την στατική ανάλυση καθώς και την μέθοδο των πεπερασμένων στοιχείων. Η αναπτυχθείσα μέθοδος αποτελεί ταυτόχρονα ένα προσομοίωμα του εκάστοτε μοριακού συστήματος καθώς και ένα αναλυτικό και γρήγορο υπολογισμό της πρώτης και δεύτερης παραγώγου της δυναμικής ενέργειας του συστήματος. 2. Χρήση της μεθόδου ανάλυσης που αναπτύχθηκε για την εξαγωγή ιδιοτήτωννανοδομών. 3. Η δημιουργία νέας υπολογιστικής πλατφόρμας (η οποία ενσωματώνει την ήδηαναπτυχθείσα αναλυτική μέθοδο υπολογισμού των παραγώγων της ενέργειας) ελαχιστοποίησης της ενέργειας μοριακών συστημάτων. Η τελευταία αποτελεί μια τυπική διαδικασία στις μεθόδους μοριακής προσομοίωσης. 4. Χρήση του νέου αλγορίθμου ελαχιστοποίησης της ενέργειας μοριακών συστημάτων που αναπτύχθηκε για την εξαγωγή καταστατικών νόμων υλικών. Η συμβολή της διδακτορικής διατριβής διακρίνεται σε 3 τομείς: 1) Ανάπτυξη μεθόδου ανάλυσης και μοντελοποίησης νανοδομών και μοριακών συστημάτων μέσω πεδίου δυνάμεων. 2) Υπολογισμός χαρακτηριστικών ιδιοτήτων νανοδομών μέσω αριθμητικής αναλύσεως των προσομοιωμάτων τους. 3) Νέα μέθοδος ελαχιστοποίησης της ενέργειας (SimNano) νανοδομών και μοριακών συστημάτων.
Εφαρμογή συμβουλευτικού προγράμματος με βάση την προσωποκεντρική παιγνιοθεραπεία και την αφηγηματική συμβουλευτική για την ενίσχυση της ευζωίας παιδιών δημοτικού σχολείου με ιδιαίτερα χαρακτηριστικά στην εξωτερική τους εμφάνιση
Authors: Μόσχου Καλλιόπη
Published: September 2021

Η έρευνα που παρουσιάζεται στην παρούσα διατριβή είχε ως αντικείμενο τον σχεδιασμό και την εφαρμογή ενός συμβουλευτικού προγράμματος για παιδιά σχολικής ηλικίας που διακρίνονται από κάποιο ιδιαίτερο χαρακτηριστικό στην εξωτερική τους εμφάνιση, με απώτερο στόχο την ενίσχυση της ευζωίας τους. Συγκεκριμένα, υλοποιήθηκε ένα πρόγραμμα παρέμβασης έξι (6) συναντήσεων βασισμένο στις αρχές της προσωποκεντρικής παιγνιοθεραπείας και της αφηγηματικής συμβουλευτικής, το οποίο απευθυνόταν σε τρεις (3) κατηγορίες συμμετεχόντων: α) παιδιά που φέρουν γυαλιά οράσεως, λόγω οφθαλμολογικών παθήσεων, β) παιδιά με ορθοδοντικό μηχανισμό, λόγω ορθοδοντικών προβλημάτων και γ) παιδιά με υπερβάλλον βάρος (παχύσαρκα ή/και υπέρβαρα).Στην έρευνα συμμετείχαν συνολικά διακόσια τριάντα επτά (N = 237) παιδιά ηλικίας 9-12 ετών (Μ.Ο. = 10.51, Τ.Α. = 0.99). Από αυτά, τα εκατόν τριάντα εννιά (n = 139) συγκρότησαν την ομάδα παρέμβασης (Μ.Ο. = 10.37, Τ.Α. = 0.96) και τα ενενήντα οκτώ (n = 98), την ομάδα ελέγχου (Μ.Ο. = 10.71, Τ.Α. = 1.00). Τα παιδιά κάθε κατηγορίας χωρίστηκαν σε έξι (6) ομάδες. Πριν από την έναρξη του προγράμματος αλλά και μετά την ολοκλήρωσή του χορηγήθηκαν σε αυτά -υπό μορφή ερωτηματολογίων- οι ακόλουθες κλίμακες: Κλίμακα Κοινωνικού Άγχους για παιδιά (La Greca & Stone, 1993), Κλίμακα Μοναξιάς και Έλλειψης Κοινωνικοποίησης (Cassidy & Asher, 1992), ΠΑΤΕΜ ΙΙ (Μακρή-Μπότσαρη, 2001), Κλίμακα Εξωτερικής Ντροπής (Goss, Gilbert, & Allan, 1994), Κλίμακα Κοινωνικού Σωματικού Άγχους (Hart, Leary, & Rejeski, 1989) και Κλίμακα Ντροπαλότητας (Banerjee & Smith, 1999). Ανάλογα δε με τη θεματολογία της κάθε συνάντησης, το πρόγραμμα περιλάμβανε ατομικές ή/και ομαδικές δραστηριότητες. Τα αποτελέσματα της έρευνας καταδεικνύουν στατιστικά σημαντικές μεταβολές σε όλες τις ανωτέρω κλίμακες ανάμεσα στις πριν (pre test) και μετά μετρήσεις (post test) ενισχύοντας έτσι την υπόθεση ότι η εφαρμογή ανάλογων παρεμβάσεων θα μπορούσε να είναι επωφελής στις περιπτώσεις παιδιών με όμοια ή συναφή εξωτερικά γνωρίσματα, κυρίως σε τομείς που άπτονται της συναισθηματικής και, κατ’ επέκταση, της ψυχολογικής τους διάθεσης.
"Η συμβολική του 'πύργου' στον ποιμένα του Ερμά και στοιχεία αυτής στην ιουδαϊκή και χριστιανική αποκαλυπτική γραμματεία
Authors: Καμπούρης Παναγιώτης
Published: September 2021

Η παρούσα διατριβή επιχειρεί να αναδείξει την συμβολική του πύργου στον «Ποιμένα» του Ερμά (Τρίτη Όραση, Ένατη Παραβολή) και να καταγράψει στοιχεία της συμβολικής αυτής σε κείμενα της αποκαλυπτικής γραμματείας, τόσο της ιουδαϊκής όσο και της χριστιανικής. Αρχικά, σκιαγραφείται η προϊστορία του συμβόλου του πύργου, στην οποία κατεξοχήν εντάσσονται: οι κλιμακωτοί ναοί (ζιγκουράτ) των Βαβυλωνίων και των Ασσυρίων, ο πολυθρύλητος πύργος της Βαβέλ, οι αιγυπτιακές πυραμίδες αλλά και ο περίλαμπρος Ναός της Ιερουσαλήμ. Στην συνέχεια, διενεργείται μία λεπτομερειακή αναδρομή στην ιστορία του εν λόγω Ναού, ο οποίος εκλαμβάνεται ως αλληγορικό απαύγασμα του πρωτόφαντου αυτού αρχετυπικού συμβόλου, του πύργου. Ακολούθως, προσεγγίζονται ερμηνευτικά οι ιδιότυποι συμβολισμοί της Ένατης Παραβολής του «Ποιμένα». Τέλος, σταχυολογούνται επιλεκτικά συγκεκριμένα αποκαλυπτικά έργα, μέσα από τα οποία προεικονίζεται το συγκεκριμένο σύμβολο. Πιο ειδικά, χαρακτηριστικά απεικάσματα του συμβόλου του πύργου, ενυπάρχουν: στον Ησαΐα (κεφ. 6), στον Ιεζεκιήλ (κεφ. 1), στον Αιθιοπικό ή Α΄ Ενώχ (κεφ. 1 έως 36), στο βιβλίο των Ιωβηλαίων, στην Αποκάλυψη Αβραάμ, στα Κουμρανικά κείμενα (1QS, 1QSa, 1QH, 4QShir Sabb, 4Q301) καθώς και στην Αποκάλυψη του Ιωάννη (κεφ. 4).
Οστική πυκνότητα σε νέες γυναίκες που λαμβάνουν αντισυλληπτικά δισκία
Authors: Βερβερίδου Νίκη
Published: September 2021

Η χρήση αντισυλληπτικών μεταβάλει τις ορμόνες στο γυναικείο οργανισμό και θα μπορούσε να επιδρά στο σχηματισμό της οστικής μάζας. Σκοπός της παρούσας μελέτης είναι η μελέτη και η εκτίμηση των ενδεχόμενων μεταβολών στην οστική πυκνότητα σε νεαρές γυναίκες που λαμβάνουν αντισυλληπτικά δισκία σε σύγκριση με αυτές που δεν λαμβάνουν αντισύλληψη.Το υλικό της μελέτης αποτελούσαν γυναίκες αναπαραγωγικής ηλικίας από 18 έως 25 ετών και χωρίστηκαν σε δύο ομάδες, την πειραματική και την ομάδα ελέγχου. Στα μέλη της πειραματικής ομάδας, 30 νεαρές γυναίκες, χορηγήθηκε αντισυλληπτικό δισκίο το οποίο περιείχε 20 μgr αιθυνύλ-οιστραδιόλη και 3 mgr δροσπερινόνης για 21 ημέρες, ενώ στα μέλη της ομάδας ελέγχου, 37 νεαρές γυναίκες, δεν χορηγήθηκε κάποιο σκεύασμα.Η μέθοδος που ακολουθήθηκε ήταν η μέτρηση της οστικής πυκνότητας των γυναικών στην οσφυϊκή μοίρα της σπονδυλικής στήλης [επίπεδο Ο2-Ο4] και στο μηριαίο οστό [επικρατές σκέλος] με την DEXA [μηχάνημα απορροφησιομετρίας ακτινών Χ δύο ενεργειών–DMS Challenger]. Τα αποτελέσματα της μέτρησης της οστικής πυκνότητας εκφραστήκαν ως BMD. Οι ίδιες ακριβώς μετρήσεις επαναλήφθηκαν στα μέλη και των δύο ομάδων, μετά από 12 μήνες και μετά από 24 μήνες.Τα αποτελέσματα των μετρήσεων έδειξαν αύξηση του BMD τόσο στην ΟΜΣΣ όσο και στο ισχίο και στις δύο ομάδες κατά την διάρκεια της μελέτης. Η δε σύγκριση αυτής της μεταβολής δεν ήταν στατιστικώς σημαντική ανάμεσα στις δύο ομάδες.Συμπερασματικά από την έρευνα που έγινε, προέκυψε πως η χρήση αντισυλληπτικών χαπιών δεν προκάλεσε αναστολή ή ενίσχυση της αύξησης της οστικής πυκνότητας στο δείγμα νέων γυναικών.
Ιστορική συγκυρία, εκπαιδευτική και δικαστική πραγματικότητα στη βόρεια και δυτική Πελοπόννησο την περίοδο 1941-1949 μέσα από αρχειακά (εκπαιδευτικά και δικαστικά) έγγραφα
Authors: Κοκκινάκη Δήμητρα
Published: September 2021

Η δραματική δεκαετία 1940-1950 σημάδεψε τη σύγχρονη ιστορία με συνέπειες ακόμα εμφανείς. Η ενθύμησή της επίπονη με επιλεκτικές «σιωπές», η δε ιστοριογραφία ελλειμματική. Σκοπός της διατριβής η προσέγγισή της αποστασιοποιημένα από πολιτικοϊδεολογικούς υποκειμενισμούς μέσα από πρωτογενές αρχειακό υλικό, όχι αποκλειστικά μέσω της πολιτικής, εσωτερικής και εξωτερικής, αλλά και των κοινωνικών δομών, Εκπαίδευση και Δικαιοσύνη ως βασικότερων αυτού του «πολυπαραγοντικού» πεδίου. Χρησιμοποιούνται θεωρίες περί κράτους και συγκρουσιακές, εφόσον η κρατική παρέμβαση μέσω γραφειοκρατίας ήταν διάχυτη. Οι μεταβολές δεν υπήρξαν οικονομικές, αλλά σύγκρουσης συμφερόντων κοινωνικών ομάδων με πολιτική δράση. Παρά τα συγκεντρωτικά χαρακτηριστικά, διαμορφώθηκε και ένα φιλελεύθερο κράτος πρόνοιας. Ως μεθοδολογία χρησιμοποιήθηκε η ιστορική έρευνα, η ιστορικοσυγκριτική, ερμηνευτική ανάλυση, καθώς και η ανάλυση περιεχομένου. Προέκυψε ότι, παρόλες τις ανυπέρβλητες δυσχέρειες, προτεραιότητα δε δόθηκε στην αποκατάσταση των ζημιών και την επανόρθωση της παιδείας, αλλά στην εκκαθάριση των εκπαιδευτικών από τις αστικές δυνάμεις για επανάκτηση εξουσίας. Τα Δικαστήρια κλήθηκαν να απονείμουν κοινωνική δικαιοσύνη και παραδειγματική τιμωρία των προδοτών. Δεν ανταποκρίθηκαν στο ύψος των περιστάσεων και το γενικό αίτημα του λαού, υπηρετώντας τις αξιώσεις της άρχουσας τάξης. Το κράτος έλεγχε απόλυτα τους θεσμούς Η ιστορία απομακρύνει τη λήθη και φέρνει Α-λήθεια, αναζητά τα επαναλαμβανόμενα αίτια των συμφορών. Αν οι Έλληνες πολίτες και πολιτικοί γνώριζαν τα λάθη τους, δε θα τα επαναλάμβαναν στο μέλλον.
Η σχέση της οικονομίας με τη φιλοσοφία κατά τον Πλάτωνα, τον Αριστοτέλη, τον Ξενοφώντα και ορισμένους σύγχρονους διανοητές
Authors: Πουλάκου-Παπαδημητρίου Μαρία
Published: September 2021

Στην παρούσα διατριβή μελετούμε τη σχέση οικονομίας και φιλοσοφίας όπως αυτή προβάλλει από τα έργα των τριών διανοητών, Πλάτωνος, Αριστοτέλους και Ξενοφώντος, με αναφορά σε ορισμένους σύγχρονους διανοητές, έχοντας ως απώτερο στόχο την απάντηση στο ερώτημα: «Μπορεί η εφαρμογή κάποιων κανόνων που υπαγορεύει η ηθική φιλοσοφία να βελτιώσει τις σχέσεις των ανθρώπων που βασίζονται σε οικονομικές συναλλαγές?»Στο πλαίσιο αυτό εξετάζονται οι απόψεις των φιλοσόφων και των διανοητών για την οικονομία και ειδικότερα για τον πλούτο, τα χρήματα, το νόμισμα, το εμπόριο και το κέρδος, ενώ παράλληλα διερευνάται η σχέση αυτών με τα ηθικά θέματα της αρετής και της ευδαιμονίας. Δεδομένου δε ότι η ευδαιμονία αποτελεί τον τελικό στόχο του ανθρώπου, ο οποίος προϋποθέτει την αρετή, εξετάζονται οι προϋποθέσεις της ενάρετης ζωής, η κυριαρχία του ανθρώπου στις επιθυμίες του και η σχέση ηδονής και φρόνησης.
Τέσσερεις λόγοι του Δίωνος Χρυσοστόμου περί Διογένους του Κυνικού
Authors: Τσίπρας Κωνσταντίνος
Published: September 2021

Η παρούσα διδακτορική διατριβή έχει ως βασικό της αντικείμενο την διεξοδική ερμηνευτική ανάλυση των τεσσάρων Λόγων του Δίωνος Χρυσοστόμου με κεντρικό πρόσωπο τον Διογένη τον Κυνικό, ο οποίος είναι παρών και σε άλλους Λόγους του Δίωνος (Περὶ Βασιλείας Δ΄, Περὶ Τύχης Β’, Περί σχήματος) εκτός από τους τέσσερεις Λόγους που πραγματεύονται στην εργασία αυτή (Περὶ Τυραννίδος, Περὶ Ἀρετῆς, Ἰσθμικός , Περὶ Οἰκετῶν). Η κυνική φιλοσοφία συνέχει την φιλοσοφική σκέψη του Δίωνος και διαχέεται γενικότερα σε όλο το σώμα των Λόγων του, ιδιαίτερα αυτών που γράφτηκαν κατά την περίοδο της εξορίας του. Οι τέσσερεις αυτοί – διογενικοί επονομαζόμενοι – Λόγοι του Δίωνος, οι οποίοι για πρώτη φορά μεταφράζονται και ερμηνεύονται στην Ελληνική γλώσσα στην παρούσα εργασία, περιέχουν σε όλο της το εύρος την κυνική φιλοσοφική θεώρηση των πραγμάτων, η οποία είναι κυρίως πρακτική και λιγότερη θεωρητική, και τις αρχές της κυνικής φιλοσοφίας (φυσική ζωή, εγκράτεια, αναίδεια, άσκηση, παρρησία, απόρριψη κάθε κοινωνικής σύμβασης). Στους Λόγους αυτούς εξετάζονται οι κυνικές αρχές σε σχέση και με την σκέψη του Δίωνος, η οποία διαμορφώθηκε κατά την συγκεκριμένη εποχή, και με την ζωή του, η οποία ακολούθησε σε συγκεκριμένη χρονική στιγμή και συγκυρία τον κυνικό τρόπο. Βεβαίως τίθεται και το ερώτημα αν ο Δίων υιοθέτησε τις κυνικές αρχές ως μια εμπεδωμένη φιλοσοφική θεωρία ή αν ο Διογένης υπήρξε για τον Δίωνα ένα ακόμη προσωπείο που αποδέχτηκε ώστε να μεταδώσει κάποιες αρχές στο ακροατήριό του ως ένας ηθικός κήρυκας. Στο πλαίσιο της προσέγγισης των τεσσάρων αυτών Λόγων αρχικά εντάσσεται η πνευματική προσωπικότητα του Δίωνος στην εποχή του και στην πνευματική της παραγωγή. Στην συνέχεια καταγράφονται οι φιλοσοφικές αρχές του Στωικισμού και του Κυνισμού - που αποτελούν και προσεγγίζοντα φιλοσοφικά ρεύματα - και δίνονται ορισμένα στοιχεία για τον βίο και την πνευματική προσωπικότητα του Διογένους και του Δίωνος Χρυσόστομου. Παράλληλα, στο πλαίσιο της ερμηνείας των Λόγων εξετάζονται οι επιρροές του Δίωνος από τον Όμηρο, τους τραγικούς ποιητές, τον Πλάτωνα και τον στωικισμό μέσα στους τέσσερεις διογενικούς λόγους και ευρύτερα σε όλο το σώμα των Λόγων του Δίωνος και εξετάζεται η παρουσία των σοφιστών στους Λόγους αυτούς και ευρύτερα. Θεωρώ σημαντικό ότι η εργασία αυτή παρέχει την δυνατότητα και την ευκαιρία στον αναγνώστη αφενός να γνωρίσει συγκεντρωτικά και να κατανοήσει τις κυνικές αρχές και την προσωπικότητα του Δίωνος και του Διογένους και αφετέρου να κατανοήσει τον τρόπο και την μέθοδο της φιλοσοφικής προσέγγισης του Κυνικού.
Πραγματικές και δυνητικές απειλές και η Ευρωπαϊκή Ένωση ως παγκόσμιος δρώντας ασφάλειας
Authors: Καρατράντος Τριαντάφυλλος
Published: September 2021

Η διατριβή εξετάζει την επίδοση της Ε.Ε. ως παγκόσμιου δρώντα ασφάλειας σε περιπτώσεις νέων και δυνητικών απειλών. Μέσω της συγκριτικής ανάλυσης και αξιολόγησης της πολιτικής της Ε.Ε. για την πρόληψη, τη διαχείριση και την αντιμετώπιση των επιπτώσεων της κλιματικής αλλαγής και τη μετανάστευσης, καθώς και της ριζοσπαστικοποίησης και της τρομοκρατίας αποδεικνύεται πως η Ένωση μπορεί να αποτελέσει τον ιδανικό παγκόσμιο δρώντα ασφάλειας σε περιπτώσεις νέων απειλών. Μεθοδολογικά γίνεται αξιοποίηση του πλαισίου μέτρησης της επίδοσης των Μπλαβούκου- Μπουραντώση σε συνδυασμό με ένα καινοτομικό μεθοδολογικό εργαλείο έντεκα δεικτών- παραμέτρων.
Climatology and classification of the optical and microphysical properties of aerosols using ground-based remote sensing techniques
Authors: Σιώμος Νικόλαος
Published: September 2021

Στη διατριβή αυτή μελετήθηκε η κλιματολογία και η ταξινόμηση των οπτικών και μικροφυσικών ιδιοτήτων των αιωρούμενων σωματιδίων με τη χρήση μεθόδων επίγειας τηλεπισκόπησης. Οι τεχνικές αυτές περιλαμβάνουν κατά βάση μία διάταξη lidar και ένα φωτόμετρο. Αν και η ανάλυση στο μεγαλύτερό της μέρος αφορά μετρήσεις του εργαστηρίου Φυσικής της Ατμόσφαιρας στην Θεσσαλονίκη, εντούτοις, στο πλαίσιο της διατριβής αξιοποιήθηκαν επίσης μετρήσεις του Ευρωπαϊκού δικτύου των lidar, European Lidar Network (EARLINET). Η ανάλυση συνοψίζεται σε τέσσερις κύριες θεματολογίες. Αρχικά, γίνεται παρουσίαση των διεργασιών συντήρησης και βελτιστοποίησης ενός συστήματος depolarization Raman lidar. Στη συνέχεια, περιγράφονται εκτενώς η μεθοδολογία και τα αποτελέσματα της κλιματολογικής ανάλυσης των μετρήσεων της χρονοσειράς του lidar και του φωτόμετρου στην περιοχή της Θεσσαλονίκης. Επιπρόσθετα, γίνεται υπολογισμός κάποιων μικροφυσικών ιδιοτήτων των αεροζόλ με τη συνδυαστική χρήση των δύο οργάνων και τα αποτελέσματα χρησιμοποιούνται για την αξιολόγηση ενός μοντέλου ποιότητας αέρα στην περιοχή της Θεσσαλονίκης. Τέλος, κάποια από τα προϊόντα τα οποία προέκυψαν από την ανάλυση, μαζί με μετρήσεις της βάσης δεδομένων του EARLINET αξιοποιήθηκαν στην αξιολόγηση δορυφορικών παρατηρήσεων.
Η συμβολή της διοικητικής μεταρρύθμισης στην αποτελεσματικότερη σύμπραξη έργων μεταξύ δημοσίου και ιδιωτικού τομέα (ΣΔΙΤ) στον κλάδο των τουριστικών μεταφορών
Authors: Σβάρνα Σοφία
Published: September 2021

Η ανάπτυξη μιας χώρας και η βελτίωση του βιοτικού επιπέδου της συνδέονται όπως γίνεται αποδεκτό στη διεθνή βιβλιογραφία και πρακτική, με τα μεγάλης κλίμακας έργα υποδομής όπως οι αυτοκινητόδρομοι, τα αεροδρόμια, τα λιμάνια, οι σιδηρόδρομοι, οι γέφυρες κλπ. Η αρμοδιότητα και ευθύνη παραγωγής των εν λόγω έργων έγκειται στην δικαιοδοσία του κράτους, το οποίο οφείλει να εξασφαλίζει στους πολίτες του τις απαιτούμενες συνθήκες για την ομαλή και οργανωμένη λειτουργία της κοινωνίας. Η δυσχερής παρ’ όλα αυτά δημοσιονομική κατάσταση της χώρας, η διαρκής ανάγκη εκσυγχρονισμού και βελτιστοποίησης των παρεχόμενων έργων και υπηρεσιών και η άνοδος του νεοφιλελευθερισμού στην Δημόσια Διοίκηση, οδήγησαν σταδιακά στην «εγκατάλειψη» των παραδοσιακών απόψεων για τον τρόπο παραγωγής των δημοσίων έργων. Η εναλλακτική μέθοδος που αναδύθηκε και ξεχώρισε μέσα από την προσπάθεια κάλυψης των παραπάνω ελλείψεων και κενών, παρουσιάζεται σήμερα με τον όρο ΣΔΙΤ (Συμπράξεις Δημοσίου και Ιδιωτικού Τομέα), και αποτελεί το αντικείμενο μελέτης της παρούσας διδακτορικής διατριβής.Στο πλαίσιο αυτής, επιχειρείται η παρουσίαση της ελληνικής και παγκόσμιας αγοράς ΣΔΙΤ στον τομέα των τουριστικών μεταφορών, η συγκριτική ανάλυση των χαρακτηριστικών του θεσμού ανάμεσα στις χώρες της ΕΕ που τον έχουν υιοθετήσει και η μελέτη της στρατηγικής που επιλέγεται και ακολουθείται αναφορικά με το θεσμό των ΣΔΙΤ στον συγκεκριμένο τομέα, αναλυόμενη υπό το πρίσμα των συνεχών αλλαγών στα κοινωνικοπολιτικά και οικονομικά δεδομένα της εποχής. Στόχος της έρευνας είναι ο εντοπισμός και η αξιολόγηση των διοικητικών δράσεων και μεταρρυθμίσεων που πραγματοποιήθηκαν στην Ελλάδα κατά τα μεταπολιτευτικά χρόνια και ενίσχυσαν σημαντικά τον θεσμό των ΣΔΙΤ, αλλά και η διερεύνηση των διοικητικών παραγόντων που επηρεάζουν την αποτελεσματική εφαρμογή του, μέσα από την καταγραφή των εμφανιζόμενων δυσλειτουργιών κατά την υλοποίηση των σχετικών έργων.Τα αποτελέσματα της πρωτογενούς έρευνας αναδεικνύουν την διαφθορά εντός του κυβερνητικού πλαισίου ως τον σημαντικότερο ανασταλτικό παράγοντα των έργων ΣΔΙΤ στην Ελλάδα ενώ τέλος, στο ιδιαίτερο μέρος της διατριβής, επιχειρείται η επίλυση του ερευνητικού προβλήματος μέσα από ένα σύνολο προτεινόμενων διοικητικών μέτρων που επικεντρώνονται κυρίως στην πρόληψη και αντιμετώπιση του.
Μέτρηση του αιμοπεταλιακού ενδοθηλιακού παράγοντα (PD6F) ανδρών στο καρκίνο του προστάτη
Authors: Σκαρμούτσος Αθανάσιος
Published: September 2021

Το αδενοκαρκίνωμα του προςτάτθ είναι ο πιο ςυχνόσ καρκίνοσ ςτουσ άνδρεσ(περίπου 11,7% καινοφργιεσ περιπτϊςεισ καρκίνου του προςτάτθ διαγιγνϊςκονταιετθςίωσ παγκοςμίωσ) και αποτελεί τθ δεφτερθ πιο ςυχνι αιτία κανάτου απο καρκίνο.Υπολογίηεται πωσ περίπου 40% των ανδρϊν πάνω απο τθν θλικία των 50 ετϊνζχουν εςτίεσ καρκίνου ςτον προςτάτθ χωρίσ ςυμπτωματικι ι μεταςτατικι νόςο.Ζχει παρατθρθκεί μεγάλθ αφξθςθ ςτα ποςοςτά επίπτωςθσ του Pca ςε πολλζσχϊρεσ παγκοςμίωσ που ζχει ςυνδυαςτεί με μικρι ελάττωςθ ςτα ποςοςτά κνθςιμότθτασ.Το μεγαλφτερο ποςοςτό αυτισ τθσ αφξθςθσ μπορεί να αποδοκεί ςτθν εκτεταμζνθ χριςθ του PSA ςτισ δυτικζσ χϊρεσ, το οποίο μπορεί να εντοπίςει τόςο τουσ διθκθτικοφσ καρκίνουσ, όςο και τουσ λανκάνοντεσ μθ κανατθφόρουσ που χωρίσ τθνχριςθ του PSA κα ζμεναν αςυμπτωματικοί και αδιάγνωςτοι κατά τθν διάρκεια τθσηωισ του αςκενοφσ.Ραρόλα αυτά το PSA αν και ο καλφτεροσ βιοδείκτθσ που υπάρχει για τον Pca,αποτελεί ζναν δείκτθ ειδικό για τον προςτάτθ αλλά όχι για κάποια νόςο του,δθμιουργϊντασ πολλζσ φορζσ διαγνωςτικά διλιμματα. Θ αναηιτθςθ νζων βιοδεικτϊν για τον καρκίνο του προςτάτθ αποτελεί επιτακτικι ανάγκθ. Στθριηόμενοι ςεπροθγοφμενθ πρωτεομικι μελζτθ τθσ Ά Ρανεπιςτθμιακισ Ουρολογικισ ομάδασ πουζγινε ςε προςτατικό ιςτό και με βάςθ τα βιβλιογραφικά δεδομζνα επιλζχκθκε μιαπρωτεϊνθ για να μελετθκεί ςτα οφρα των ςυμμετζχοντων. Συλλζχκθκαν 118 δείγματα οφρων ατόμων υψθλοφ κινδφνου για Pca με βάςθ είτε τθν δακτυλικι, είτε το αυξθμζνο PSA είτε τθν μθ φυςιολογικι μεταβολι ςτο χρόνο του PSA.H πρωτείνθ PDGFbb που μελετικθκε είχε ευαιςκθςία ίςθ με 63,6% και εξειδίκευςθ ίςθ με 55,7%. Θ διακριτικι ικανότθτα του PDGFbb / Cr ςε αςκενείσ με επίπεδα PSA 4-10 ng / ml δεν ζφκαςε ςτατιςτικά ςθμαντικι (p = 0,065).Θ ανάλυςθ καμπφλθσ ROC ζδειξε ότι θ βζλτιςτθ αποκοπι του PDGFbb για τθνπρόβλεψθ του καρκίνου του προςτάτθ ιταν 1504,9 με ευαιςκθςία ίςθ με 60% και ειδικότθτα ίςθ με 51,3%. Επιπλζον, θ ανάλυςθ ROC ζδειξε αποκοπι ίςθ με 1217,7για PDGFbb / Cr με ευαιςκθςία ίςθ με 67,5% και εξειδίκευςθ ίςθ με 52,6%.Θ ξεχωριςτι ανάλυςθ ςε αςκενείσ με επίπεδα PSA 4-10 ng / ml ζδειξε ότι θPDGFbb είχε διακριτικι ικανότθτα με AUC ίςο με 0,65. Θ βζλτιςτθ αποκοπι ιταν1534,5 για PDGFbb με ευαιςκθςία ίςθ με 63,6% και εξειδίκευςθ ίςθ με 55,7%. Θ διακριτικι ικανότθτα του PDGFbb / Cr ςε αςκενείσ με επίπεδα PSA 4-10 ng / ml δενζφκαςε ςτατιςτικά ςθμαντικι (p = 0,065).Θ PDGFbb εμφάνιςε ςθμαντικι προβλεπτικι ικανότθτα για τον Pca ωσ αυτοτελισ βιοδείκτθσ. Ραράλλθλα θ προςκικθ τθσ PDGFbb ςτο PSA, βελτίωςε ςθμαντικάτθν προβλεπτικι αξία του PSA,γεγονόσ επίςθσ πολφ ςθμαντικό κακϊσ το PSA εξακολουκεί να αποτελεί τον βαςικό βιοδείκτθ για τον Pca και κάκε βιοδείκτθσ που βελτιϊνει τθν απόδοςθ του βελτιϊνει και τθν ικανότθτα μασ για πρϊιμθ διάγνωςθ του καρκίνου του προςτάτθ.